Τάκης Ευδόκας

Ο Τάκης Ευδόκας (1928-12 Φεβρουαρίου 2020) ήταν Κύπριος ψυχίατρος, συγγραφέας και πολιτευτής. Γεννήθηκε το 1928 στην Πάχνα της Λεμεσού. 

 Πολιτική καριέρα 
Ο Τάκης Ευδόκας ήταν πρόεδρος και ιδρυτής του ΔΕΚSigma Live: Τάκης Ευδόκας, ο πρώτος αντικαθεστωτικός. και υποψήφιος στις κυπριακές προεδρικές εκλογές στις 25 Φεβρουαρίου του 1968 κόντρα στον τότε πρόεδρο, αρχιεπίσκοπο Μακάριο, ο οποίος απολάμβανε την προτίμηση της συντριπτικής πλειοψηφίας του εκλογικού σώματος. Ο Ευδόκας αντιπροσώπευε μια πολιτική πτέρυγα που χαρακτηρίστηκε ως ενωτική ή αντιμακαριακή δεξιά παράταξηΜακάριος Δρουσιώτης: Το ανεπίσημο βιογραφικό του Χρ. Χριστοδούλου - Όπου φυσάει ο άνεμος. ή ακροδεξιά, που επιζητούσε τη συνέχιση της πολιτικής για Ένωση με την Ελλάδα. 

Τον Ιανουάριο του 1968 με άρθρο του σε εφημερίδα πραγματοποίησε δριμεία κριτική κατά του Μακαρίου και της κυπριακής ΕκκλησίαςΑρχείο Παναγιώτη Παπαδημήτρη: 22.1.168: Ο ΤΑΚΗΣ ΕΥΔΟΚΑΣ ΤΑ ΒΑΖΕI ΜΕ ΤΗΝ ΕΚΚΛΗΣIΑ ΤΗΣ ΚΥΠΡΟΥ ΚΑI ΜIΛΑ ΓIΑ ΤΗΝ "ΕΠIΚIΝΔΥΝΟ ΦΘΟΡΑ ΤΗΣ ΚΥΠΡIΑΚΗΣ ΕΚΚΛΗΣIΑΣ" ΚΑI ΚΑΤΗΓΟΡΕI ΤΟΝ ΑΡΧIΕΠIΣΚΟΠΟ ΜΑΚΑΡIΟ ΟΤI ΕΓΝΕ ΣΥΜΝΒΟΛΟ ΔIΧΑΣΜΟΥ ΚΑI ΔIΑΣΠΑΣΗΣ.. Λίγες μέρες αργότερα, στις 15 Φεβρουαρίου υπέβαλε την υποψηφιότητά του για την προεδρία ενώ σε συνέντευξη τύπου που ακολούθησε, δήλωσε πως σκοπός της συμμετοχής του στις εκλογές ήταν η ομαλή πολιτική ζωή και η πολιτική πολυφωνίαΑρχείο Παναγιώτη Παπαδημήτρη:  15.2.1968: ΑΡΧIΕΠIΣΚΟΠΟΣ ΜΑΚΑΡIΟΣ ΚΑI ΤΑΚΗΣ ΕΥΔΟΚΑΣ ΥΠΟΒΑΛΛΟΥΝ ΥΠΟΨΗΦIΟΤΗΤΑ ΓIΑ ΤIΣ ΠΡΟΕΔΡIΚΕΣ ΕΚΛΟΓΕΣ.. Κατά την κεντρική προεκλογική του ομιλία, δέχτηκε επίθεση από οπαδούς της μακαριακής παράταξης που εκτόξευσαν εναντίον του γιαούρτια, ντομάτες, αυγά κλπSigma Live: Συνέντευξη από τον Λάζαρο Μαύρο:"Αν τα κόμματα είναι κύτταρα δημοκρατίας, τότε η δημοκρατία πάσχει από καρκινογόνο κυτταρίτιδα.. Στις εκλογές που ακολούθησαν έλαβε 8.577 ψήφους που αντιστοιχούσαν σε ποσοστό 3,71%. Το 1970 φυλακίστηκε προσωρινά λόγω άρθρου του στο οποίο ασκούσε κριτική κατά του αρχιεπισκόπου ΜακαρίουSigma Live: Ο Γεώργιος Γρίβας μέσα από... τα μάτια του Διγενή.. Αργότερα, πρόσφερε καταφύγιο στον Ελλαδίτη αξιωματικό και υψηλόβαθμο στέλεχος της ΕΟΚΑ Β', Γεώργιο Καρούσο όταν εκείνος βρισκόταν στην ΚύπροΤΟ ΒΗΜΑ: Ο Μακάριος, ο Γρίβας και η τραγωδία της Κύπρου..

Απεβίωσε στις 12 Φεβρουαρίου 2020.

 Συγγραφικό έργο 
Είχε γράψει 16 βιβλία. Το πρώτο του βιβλίο Τα δύσκολα προβλήματα και τα πρώτα ερωτήματα του παιδιού σας (Ελληνικός τίτλος) ή  Γονείς, Παιδιά και Σεξ (Κυπριακός τίτλος) προκάλεσε σάλο και μάλιστα κάποιες οργανώσεις στην Κύπρο μάζευαν υπογραφές ζητώντας από την εφημερίδα Ελευθερία να καταργήσουν την στήλη που έγραφε. 

 Έργα του 
Τα δύσκολα προβλήματα και τα πρώτα ερωτήματα του παιδιού σας (Ελληνικός τίτλος) ή  Γονείς, Παιδιά και Σεξ (Κυπριακός τίτλος) , Εκδόσεις Καραβία, Αθήνα 1968
Νεύρωση και Ψυχοθεραπεία , 1969
Οι πρόσφυγες της Κύπρου, 1976 
Προσωπικά Προβλήματα , 1976
The Symbiosis of the two Communities and the Emotional Factors Used to Promote Partition, 1978
Εσύ και η Ψυχανάλυση, 1979
Η ζωντανή καθημερινότητα, Εκδόσεις Ταμασός, Λευκωσία 1982
Εγώ είμαι η Κύπρος, Η πρώτη περίοδος της Κυπριακής Δημοκρατίας, Εκδόσεις Ταμασός, Λευκωσία  1990
Το Τέλος ή… Η Αρχή, Εκδόσεις Δίοδος, Αθήνα 1996, ISBN 9607072243 (Έκδοση Β΄ 2000)
Εις το Όνομα του Πατρός, Εκδόσεις Δίοδος, Αθήνα 2003
Οδηγός Ψυχικής Υγείας, 2004
Τα Προσωπικά Συναισθήματα, Εκδόσεις Επιφανίου, 2005
Πολιτικός και Ψυχίατρος, 2007

Παραπομπές

 Εξωτερικοί σύνδεσμοι 
Εφημερίδα Σημερινή αφιέρωμα στον Ευδόκα
Οι εκλογές του 1968 από το ekloges.com
Φιλελεύθερος εκλογικά αποτελέσματα 1968
Συνέντευξη στην Σημερινή

Κατηγορία:Κύπριοι πολιτικοί
Κατηγορία:Κύπριοι ψυχίατροι